לפני שנתיים יצאתי ברכבת התחתית ממרכז לונדון
והגעתי למקום כלשהו במזרח העיר.
צעדתי לעבר יחידת אחסון עצמי
כדי לפגוש בחור שרצה למכור 2,000 חולצות פולו יוקרתיות.
וכשהלכתי במסדרון,
האור המהבהב של תאורה שבורה הפך את זה לסצנה קלישאתית
מסרט גנגסטרים.
האיש שלנו הגיע קודם, והוא חיכה לי
לפני יחידת אחסון נעולה בארבעה מנעולי תליה.
ההכרות שלנו
היתה כמו קרב אגרופים
והוא היה הראשון שהיכה:
מי אני? האם יש לי כרטיס ביקור?
איפה אני מתכוון למכור?
ואז, כשהוא רק התחיל להפתח,
תורי הגיע.
מאיפה חולצות הפולו במקור?
אילו מסמכים יש לו?
מתי יגיע המשלוח הבא?
הלכתי על הקו הדק:
בין לשאול מספיק שאלות כדי לקבל את המידע הדרוש,
אבל לא הרבה מידי שלא לעורר את חשדו,
כי מה שהוא לא ידע זה שאני חוקר זיופים,
(צחוק)
ואחרי כ- 20 דקות של בחינת המוצר
לגבי הסימנים המסגירים את התוצרת המזויפת --
למשל, תפירה לקויה של תוויות או האריזה
שעל חזיתה הודפס לוגו ענק --
לבסוף הייתי בדרך החוצה,
אבל לא לפני שהוא התעקש ללוות אותי בחזרה לרחוב
ועד לתחנה.
ואחרי המפגשים האלה ההרגשה תמיד זהה:
ליבי הולם כתוף,
כי אין לדעת אם באמת קנו את הסיפור שלך,
או שיתחיל לעקוב אחריך כדי לראות מי אתה באמת.
הרווחה באה רק אחרי שפונים בפינה הראשונה
מביטים אחורה, והם לא עומדים שם.
אבל מה שמוכר חולוצת הפולו המזויפות שלנו לא ידע
הוא שכל מה שראיתי ושמעתי יביא לפשיטה על ביתו עם השחר,
שמונה גברים על סף ביתו יעירו אותו
וכל הסחורה שלו תוחרם.
אבל יתברר שהוא רק דג רקק
בקצה רשת זייפנים חובקת שלוש יבשות,
ושהוא היה פשוט החוט הרופף הראשון בו התחלתי למשוך
בתקווה שהכל ייפרם.
לשם מה כל הטירחה הזאת?
אולי זייפנות היא פשע ללא קורבנות?
החברות הגדולות עושות מספיק כסף,
אז אם כבר,
הזיופים הם סוג של פרסום חינם, נכון?
והצרכנים מאמינים בדיוק בכך --
שקניה ומכירה של זיופים אינה עניין רציני.
אבל אני כאן כדי לומר לכם שזה לא נכון.
מה שהתייר בחופשה אינו רואה בתיקי היד המזויפים האלה
הוא שיש סיכוי גבוה שהם נתפרו
בידי ילדה שנחטפה ממשפחתה,
ומה שבעל המוסך אינו יודע
לגבי רפידות הבלמים המזויפות
שיש סיכוי גבוה שהן מעשירות את כנופיית הפשע המאורגן
שמעורב בעסקי סמים וזנות.
ואף ששני הדברים האלה מספיק מחרידים ,
זה חמור מכך,
כי הזיופים אפילו מממנים טרור.
תעכלו את זה לרגע.
טרוריסטים מוכרים זיופים כדי לממן פיגועים,
פיגועים בערינו, שמנסים להפוך את כולנו לקורבנות.
לא הייתם קונים עקרב חי,
כי הוא עלול לעקוץ אתכם בדרך הביתה,
אבל האם בכל זאת תקנו תיק-יד מזויף
בידיעה שהרווחים יאפשרו למישהו לקנות כדורים
שיהרגו אתכם וחפים מפשע נוספים בעוד שישה חודשים?
אולי לא.
טוב, הגיע הזמן להתוודות.
בנעורי --
כן, נראה שהשתמרתי די טוב --
קניתי שעונים מזויפים כשהייתי בחופשה באיים הקנריים.
אבל למה אני מספר את זה?
כי כולנו עשינו את זה,
או שמכירים מישהו שעשה את זה.
ועד הרגע הזה, אולי לא ממש חשבתם על זה,
וגם אני לא,
עד שעניתי למודעה מוצפנת בת 20 מלים
שהציעה עבודה בתור חוקרי קניין רוחני.
נכתב בה, "כולל הכשרה מלאה ומספר נסיעות לחו"ל."
תוך שבוע יצרתי את השם הבדוי הראשון שלי בין רבים,
ובמהלך 10 השנים מאז חקרתי חלפי רכב מזויפים,
גלגלי סגסוגת, כלי טיפוח חשמליים מזויפים,
חלקי אופניים מזויפים,
וכמובן, הלהיט של הזייפנים,
מוצרי יוקרה מזויפים מעור, בגדים ונעליים.
ומה שלמדתי ב-10 השנים של חקירת זיופים
הוא שכאשר מתחילים לגרד את פני השטח,
מגלים רקבון לכל העומק,
כמו האנשים והארגונים שמרוויחים מזה כסף,
כי הרווחים שלהם הם עצומים, עצומים.
אפשר להרוויח רק % 100 עד % 200
ממכירת סמים ברחוב.
אפשר להרוויח % 2000 ממכירת זיופים באינטרנט
במעט סיכונים או עונשים.
והכסף המהיר והקל הזה
הולך למימון סוגי פשע חמורים יותר,
ועוזר לאותם הארגונים
ארגוני הפשע, להיראות חוקיים יותר.
אספר לכם על מקרה אמיתי.
מוקדם יותר השנה בוצעו מספר פשיטות
במסגרת אחת החקירות הכי ארוכות שלי.
בטורקיה נערכה פשיטה על 5 מחסנים,
ונתפסו מעל שני מיליון מוצרי ביגוד מזויפים מוגמרים,
ונדרשו 16 משאיות כדי לפנות אותם.
אבל הכנופיה היתה חכמה.
הם התחכמו ויצרו מותגי אופנה משלהם,
בעלי סימנים מסחריים רשומים,
ואפילו ערכו צילומי פרסום על יאכטות באיטליה.
והם השתמשו במותגים הלא-מוכרים האלה שלא עוררו חשד
בשילוח מכולות עם זיופים
לחברות קש שהקימו ברחבי אירופה.
המסמכים שנתפשו בפשיטות
העידו על כך שהם זייפו שטרי מטען,
כך שלרשויות המכס לא יהיה מושג
מי בכלל שלח את הסחורה.
כשהמשטרה קיבלה גישה לאחד מחשבונות הבנק,
הם גילו שכ-3 מיליון יורו,
שמקורם בספרד, הולבנו תוך פחות משנתיים,
ורק יומיים אחרי הפשיטות,
הכנופייה ניסתה לשחד משרד עו''ד כדי להחזיר את הסחורה.
עד היום איננו יודעים לאין הלך כל הכסף הזה.
למי הוא היה מיועד,
אבל תהיו בטוחים שהוא לעולם לא יעשה צדק עם אנשים כמוני וכמוכם.
אבל, אלה לא ביריוני רחוב ממעמד נמוך.
אלה הם אנשי עסקים מקצועיים שטסים במחלקה ראשונה.
הם מתחזים לחברות חוקיות
עם שטרי מטען משכנעים ומסמכים מזויפים,
כך שהכל נראה אמיתי,
ואז פותחים חשבונות ב-eBay ו-Amazon
כדי להתחרות כנגד אנשים להם הם כבר מכרו את הזיופים.
אבל זה קורה לא רק אונליין.
במהלך כמה שנים ביקרתי גם בתערוכות רכב,
שנערכו באולמות תצוגה ענקיים,
אבל הרחק מפרארי ובנטלי והזוהר,
יש חברות שמוכרות זיופים:
חברות עם עלון מידע אחד על הדלפק
והאחר מתחת, רק אם תשאלו את השאלות הנכונות.
הם ימכרו לי חלקי חילוף מזויפים, חלקי חילוף תקולים
שבהערכה גורמים לכ-36000 תאונות קטלניות,
מוות בכבישים שלנו כל שנה.
ההערכה היא שתעשיית הזיופים הינה כלכלה מחתרתית בשווי 2.3 טריליון דולר,
והנזק שההון הזה עלול לגרום
הוא ממש מחריד...
כי זיופים ממנים טרור.
טרנינגים מזויפים ברחבות פריס,
סיגריות מזויפות במערב אפריקה,
ותקליטירי מוזיקה פירטיים בארה''ב
שומשו למימון המסעות למחנות אימוני מחבלים,
לרכישת נשק ותחמושת או חומרי חבלה לייצור פצצות.
ביוני 2014 שירותי ביון צרפתיים
חדלו לעקוב אחר התקשורת בין סעיד ושריף קוואצ'י,
שני האחים שהיו ברשימת המעקב אחר מחבלים פוטנציאליים במשך 3 שנים.
אבל באותו הקיץ הם רק תעדו ששריף
נהג לקנות טרנינגים מזויפים מסין,
וזה התפרש כסימן להתרחקותו מקיצוניות
אל מה שנתפס כעבריינות קלה.
חוט המעקב נקטע.
כעבור 7 חודשים,
שני האחים נכנסו למערכת מגזין "שרלי הבדו"
ורצחו 12 בני אדם ופצעו 11,
ברובים שנרכשו מרווחים ממכירת הזיופים הללו.
מה שלא תחשבו, זו לא הבעיה שמתרחשת בסין הרחוקה.
זה קורה כאן.
ודוגמת פריס איננה ייחודית.
10 שנים לפני כן, ב-2014, 191 בני אדם איבדו את חייהם
כשפוצצה רכבת נוסעים במדריד.
המתקפה מומנה חלקית במכירת תקליטורי מוזיקה פירטיים בארה''ב.
שנתיים לפני כן, ספר ההוראות של אל קעידה
בפרוש המליץ על מכירת הזיופים
כדרך יעילה לתמיכה בתאי טרור.
למרות זאת, למרות הוכחת הקשר בין הטרוריזם ותעשיית הזיופים,
אנו ממשיכים לקנות אותם, ומעלים את הביקוש
עד לנקודה שבטורקיה ישנה חנות
בשם "אני אוהב זיופים מקוריים".
ואז ב-TripAdvisor יש תמונות תיירים עם החנות,
שמדרגים אותה ב-5 כוכבים.
האם אותם התיירים היו נכנסים לחנות
בשם "אני אוהב כדורי וויאגרה מזויפים מקוריים"
או "אני באמת אוהב לממן טרוריזם"?
אני בספק.
רבים מאתנו חושבים שאנחנו לגמרי חסרי אונים
כנגד פשע מאורגן וטרוריזם,
שאיננו יכולים לעשות דבר כדי למנוע את הפיגוע הבא,
אך אני מאמין שאתם כן יכולים.
גם אתם יכולים להפוך לחוקרים.
אנו פוגעים ברשתות הללו על ידי קטיעת ערוצי המימון שלהם,
וזה אומר לצמצם את הביקוש
ולשנות את התפישה שזה "פשע בלי קורבנות".
בוא כולנו נזהה את הזייפנים,
ולא ניתן להם את כספינו.
הינה כמה טיפים מחוקר אחד לחוקר אחר
בתור התחלה.
ראשון:
הינה אתר זיופים הטיפוסי.
רשמו את כתובת האתר.
אם נגיד, אתם מחפשים משקפי שמש או עדשות מצלמה,
ונתקלים באתר כמו: medical-insurance-bankruptcy.com,
תתחילו לחשוד.
(צחוק)
הזייפנים קונים דומיינים שתוקפת פג
כדי לתחזק את הדירוג הגבוה על ידי גוגל.
שתיים:
האתר צעוק שהכל 100% מקורי,
אך מעניק 75% הנחה על הקולקציה החדשה?
חפשו מילים כמו "העתק מאבטיפוס"
"היישר מהמפעל", "עודפים"
היו יכולים להשתמש בגופן Comic Sans, עד כדי כך זו בדיחה.
(צחוק)
שלוש:
אם הגעתם לעמוד ביצוע התשלום,
ואינכם ראים בכתובת האתר את "https" או סימן מנעול ליד הכתובת,
אתם צריכים לשקול ברצינות על עזיבת העמוד,
כי המרכיבים הללו מעידים על אמצעי בטיחות פעילים
לשם הגנה על המידע האישי ופרטי כרטיס האשראי שלכם.
טוב, אחרון:
חפשו את עמוד ה"צור קשר".
אם אתם רואים רק טופס בסיסי,
ללא שם חברה, מספר טלפון, דואר אלקטרוני, כתובת --
זהו זה, התיק סגור.
גיליתם זייפן.
לצערי תצטרכו לחזור לגוגל
ולהתחיל את החיפוש מחדש,
אבל לא נשדדתם, וזה טוב.
כפי שהיה אומר הבלש הספרותי המפורסם בעולם,
"ווטסון, המשחק מתחיל".
רק שהפעם, ידידי החוקרים,
המשחק אמיתי עד כאב.
אז בפעם הבאה שאתם קונים אונליין,
או בכל מקום אחר,
בחנו מקרוב, בררו קצת עמוק יותר, ושאלו את עצמכם --
לפני שמוסרים את המזומנים או לוחצים על "לרכוש",
"אני בטוח שזה אמיתי?"
אימרו לחבר שנוהג לקנות שעונים מזוייפים
שאולי הוא קירב את הפיגוע הבא.
ואם אתם ראים את הפרסומת של המזוייפים באינסטגרם,
על תגלגלו הלאה,
דיווחו על זה להנהלת האתר כחומר הונאה.
הבה נכוון את הזרקור על הכוחות האפלים של תעשיית הזיופים
אשר מסתתרים מתחת לאף.
אז, אנא הפיצו את המודעות
ואל תפסיקו לחקור.
תודה רבה.
(מחיאות כפיים)